کولرجؔ سند دم پُھٹۍ ہٲنز تریشہِ کامن سرنہ پتہٕ جہازٕچ اچانک حرکت وُچِھتھ نٔوۍ خواب وونان چھُ،ایلیٹ سند شعری کردار ویسٹ لینڈکس بنجرس منز زرخیزی ہند تمنا کرِتھ ہٮ۪کان چھُ۔ضیا جالندھری زمستان نظمہ ہندس زمستانس منٛز روٲنی وُچِھتھ ہٮ۪کان چھُ تہٕ رحمان ڈار شش رنگ نظمہ ہندس شعری کردارس ستن زرمن ہند وَرتن آیُت تھاوان چھُ بالکل تتھےٕ پٲٹھۍ چھُ راہی سند شعری کردار زندگی ہندس ویکھژارس مسخّر کران۔"قعر دریا سلسَبیل" نظمہِ ہند شعری کردار چھُ نٮ۪راش وجارک ہندریارسَرۍ تھےٕ تَتھ جنتس واتان یُس وژھِ وٲنجہِ ہندس تازٕ ہوسس منز شولان چھُ۔"اَکھ خواب" نظمہِ ہند مرکزی کردار چھُ شینچہ تہٕ ماگچہِ خدٲیی نِش آزٲدی لٔبِتھ رنگن ہنٛز وُنل مشکہٕ سر لہر ماران تجربہٕ منزۍ گزران تہٕ’‘پے چھُ ظلماتہٕ وُزان"نظمہِ منز چھُ ٲخر کار ہٲنگنہ مٔرۍمٔری صحیح مگر مۅختہٕ ضرور زٮ۪وان۔ راہی سنزِ نظمہِ ہند بیاکھ طرح چھُ سُہ یَتھ منٛز فنی مٲرۍ منزرس سٍتۍ سٍتۍ راہی سٕنز نظر کشادٕ چھےٚ سپدان تہ سُہ چھُ بدست زندگی ہنزِ گاشہ روٚس مس کٲسۍ بُجہ ہندٮ۪ن سوالن برونٛہہ کنہِ لاجواب گژھان تہ تٔمۍ سٕندس شعری Personaہَس چھےٚ یہ دٔپۍ زِ تہِ زٮ۪و نینگلِتھ گژھان تہ تس چُھ دہَن سۅرمۍ تہ أچھ جوابن مقابلہٕ ژھرے باسان۔"صدا"تہٕ"مظلوم مسخر"ہشہ نظمہ چھےٚ امہِ قبیلچہ ساروےٕ کھۅتہٕ اہم تہ نمایندٕ نظمہٕ یِمہٕ بدست زندگی ہندِ صورت حالہٕ سٍتۍزایُن لٔبِتھ کلہم تہ مجموعی ہیومن پریڈکیمنٹک اَکھ منظرنامہٕ بنان چھےٚ۔یمن نظمن منز چھُ شعری کردار نہ صرف ٹریجک ہیرو بلکہ أکس مظلوم مسخّرسٕنز صورت تہٕ پراوان وُچھ۔ کنہ پٮ۪ٹھ چھُس یتھ ژلہ وٕنہِ سیٚکہِ پٮ۪ٹھ کُن زوٚن پۅتجن ٹیٖنکہ تُلان'